Í farnu viku var roysningurin fyri fyrstu ferð ein túr eystan fyri oyggjarnar. Hin 3. mai var boðað frá, at roysningurin lá uppi á landi í Funningsbotni. Dagin eftir var hann fyrst á Oyndarfirði og fór haðani yvir undir Kalsoynna, har hann ferðaðist fram við landinum norður á Kalsfles. Annan dagin legði hann eystur yvir, og var 30 fjórðingar í ein landsynning úr Viðoynni, áðrenn hann vendi inn aftur móti Fugloynni. Triðja dagin var hann undir Kunoynni, haðani hann ferðaðist vestur yvir, nakað úr landi. Næstu tveir dagarnar var hann á kendum leiðum í nánd av Sørvágsfirði. Hesa seinastu vikuna hevur roysningurin verið tveir túrar norðanfyri oyggjarnar. Fyri viku síðan fór hann ein túr fram við norðurendunum á Streymoynni og Eysturoynni. Síðan helt hann út frá, og var 25 fjórðingar norður úr Rivtanga, tá hann vendi við aftur. Og komin inn móti oyggjunum aftur, gekk leiðina aftur vestur á Víkar.